Բեզիգհայմ

Բեզիգհայմ (գերմ.՝ Besigheim), միջնադարում անվանվել է Բասինհայմ, քաղաք և համայնք Գերմանիայի հարավում՝ Բադեն-Վյուրթեմբերգ երկրամասի Լյուդվիգսբուրգի շրջանում։ Ընկած է Նեկար և Էնց գետերի միախառնման վայրի մերձակայքում, Լյուդվիգսբուրգից 13, Շտուտգարտից՝ 24 կիլոմետր դեպի հյուսիս։ Քաղաքում պահպանվել են բազմաթիվ հին կառույցներ՝ ներառյալ 1459 թվականին հիմնադրված քաղաքապետարանը, միջնադարյան երկու աշտարակները, գոթիկա ոճով կառուցված եկեղեցին, շուկայի հրապարակը՝ կից շինություններով։ Զբաղեցնում է 16,83 քառակուսի կիլոմետր տարածք։ Բնակչության թվաքանակը 2018 թվականի դեկտեմբերի 31-ի տվյալներով եղել է 12 627: Քաղաքի պաշտոնական կոդը՝ 08 1 18 007: Պատմություն Բեզիգհայմի ներկայիս տարածքում հինհռոմեական ժամանակներում եղել է Պրոբուս կայսեր նախաձեռնությամբ հիմնված Castrum Valerianum (Վալերիանի ճամբար) ճամբարը։ Համարվում է, որ ներկայիս քաղաքը հիմնադրվել է 12-րդ դարում, եղել է պարսպապաված, լավ պաշտպանված բնակավայր։ Պատմական փաստաթղթերում առաջին անգամ հիշատակվել է 1153 թվականին՝ Ֆրիդրիխ I թագավորի հրամանագրում։ 1693 թվականին ֆրանսիական զորքերը ավերել են քաղաքի ամրությունները։ 1891 թվականի դրությամբ Բեզիգհայմում գործել են մեկական արական և իգական գիմնազիա, արհեստագործական ուսումնարան, մի քանի ֆաբրիկա, երեք ջրաղաց... Բնակիչները զբաղվել են նաև գյուղատնտեսությամբ ու գինեգործությամբ։ Քույր քաղաքներ Բեզիգհայմի քույր քաղաքներն են՝ Աի, Ֆրանսիա Նյուտոն Աբոթ, Անգլիա Բատասեկ, Հունգարիա Անվանի անձինք Ֆրիդրիխ Շրեմպֆ (1858–1912), խմբագիր, գերմանական Ռայխստագի անդամ-պատգամավոր Խրիստոֆ Շրեմպֆ (1860–1944), աստվածաբան, փիլիսոփա Վերներ Ֆիլինգեր (1887–1961), մանկաբույժ, հոգեբան Պատկերասրահ Ծանոթագրություններ Գրականություն «Безиггейм». Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ). Սանկտ Պետերբուրգ. 1890–1907.: CS1 սպաս․ location missing publisher (link) Friedrich Breining: Alt-Besigheim in guten und bösen Tagen. 254 Seiten, Besigheim 1926. Ulrich Gräf: Kunst- und Kulturdenkmale im Kreis Ludwigsburg. Theiss, Stuttgart 1986, ISBN 3-8062-0466-7, S. 42–56. Autorenkollektiv (Gustav Bächler, Benning, Thomas Schulz u. a): Geschichte der Stadt Besigheim – Von der Vorgeschichte bis zur Gegenwart. Besigheim 2003. Hansmartin Schwarzmaier und Peter Rückert (Hrsg.): Das Land am mittleren Neckar zwischen Baden und Württemberg. (Herausgegeben zum 850-jährigen Jubiläum der Stadt Besigheim), Oberrheinische Studien, Bd. 24, Thorbecke, Ostfildern 2005, ISBN 3-7995-7824-2. Karsten Preßler: Stadtarchiv mit ehemaligem Wehrgang. Die Umnutzung einer spätmittelalterlichen Scheune in Besigheim. Nachrichtenblatt der Denkmalpflege in Baden-Württemberg, Jahr 2018, Heft 2, S. 100-104 (PDF; 5,8 MB). Արտաքին հղումներ Official Web site